**З А П И С Н И К**

од 53-та седница на Советот на Општина Аеродром, одржана на 07.02.2025 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Мими Трајковска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Филип Василески | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Љупчо Ацковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува. На седницата Советникот Станислав Николовски и Советничката Сања Несторовска Лазарова беа приклучени онлајн.

Пред отварање расправа по однос на дневниот ред, Претседателот отвори расправа по однос на Записникот од 52-та седница на Советот.

Бидејќи никој не се јави за збор, Претседателот го стави на гласање Записникот.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

 Се констатира дека Записникот е усвоен

Претседателот отвори расправа по дневниот ред

Претседателот извести дека се доставени предлог точки за дополнување на дневниот ред

Од страна на Градоначалник

1. Предлог-одлука за измена и дополна на Буџетски календар на Општина Аеродром за подготовка на буџетот на општината за 2025 година.
2. Предлог-одлука за измена и дополна на Одлуката за извршување на Буџетот на Општина Аеродром за 2025 година.
3. Предлог-одлука за утврдување на начинот и потребната документација за изградба на градби со кои се овозможува и олеснува движењето на лицата со инвалидност до и во објекти со намена А2-станбени згради за колективно домување
4. Предлог-одлука за техничка корекција на фискалната табела и билансот на приходи на буџетот на општина Аеродром за 2025 година.

И од страна на Комисија за мандатни прашања, избори и именувања

1. Предлог-одлука за иззмена на Одлуката за избор на претседатели и членови на комисии на Советот на Општина Аеродром.

Претседателот отвори расправа по однос на предлозите.

Бидејќи никој не се јави за збор Претседателот го заклучи претресот и го стави на

гласање предлогот за дополнување на дневниот ред со точката

**Предлог-одлука за измена и дополна на Буџетски календар на Општина Аеродром за подготовка на буџетот на општината за 2025 година.**

**ГЛАСАА: ЗА – 13 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за измена и дополна на Одлуката за извршување на Буџетот на Општина Аеродром за 2025 година.**

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за измена на Одлуката за избор на претседатели и членови на комисии на Советот на Општина Аеродром.**

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за утврдување на начинот и потребната документација за изградба на градби со кои се овозможува и олеснува движењето на лицата со инвалидност до и во објекти со намена А2-станбени згради за колективно домување**

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за техничка корекција на фискалната табела и билансот на приходи на буџетот на општина Аеродром за 2025 година.**

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Претседателот извести дека точките со реден број 7 и 8 од Решението за свикување на 53-та седница на Советот на Општина Аеродром се повлекуваат од страна на предлагачот.**

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред, а пред точката советнички прашања.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

Претседателот го стави на гласање дневниот ред со дополнувањето

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека дневниот ред за 53-та седница е усвоен

**Се премина на точките од дневниот ред**

**1-ва точка - Предлог-одлука за верификација на мандатот на член на Совет на Општина Аеродром.**

**Претставник од надлежната комисија се произнесе и напомена дека на 06.02. Комисијата за мандатни прашања донесе Предлог-одлука за верификација на кандидатот за член на Совет на Општина Аеродром со 3 гласа ЗА на Предлог допис од страна на ОИК да биде Мими Трајковска**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

 Се констатира дека точката е усвоена

**2-ра точка - Предлог-одлука за давање согласност на Иницијатива за донација во форма на изработка на студија за исплатливост за имплементација на паметен систем за јавно улично осветлување во Општина Аеродром.**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека точката е усвоена

**3-та точка - Предлог-одлука за усвојување на Извештај на централна пописна коисија, за извршен попис во Општина Аеродром со состојба на ден 31.12.2024 година**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка - Предлог-одлука за давање согласност на тримесечен извештај (октомври, ноември и декември 2024 година) за финансиско работење на Јавното претпријатие за комунални дејности на Општина Аеродром)**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред **– Предлог-заклучок за усвојување на Кварталниот извештај за извршување на Буџетот на Општина Аеродром за четвртиот квартал од 2024 година.**

**Советникот Милутин Ристески** се јави за збор и ги образложи ставките по однос на Кварталниот извештај и констатираше дека 2024 година била многу тешка и за Општината и за Училиштата кои што минатата седница пријавиле долгови по основ на комуналии за дел од 2023 година и речиси цела 2024 година што е алармантен податок.

**Градоначалникот Дејан Митески** даде појаснување во однос на забелешките кои што ги даде Советникот Милутин Ристески и напомена дека тоа што се однесува во Програмата Ј за капитални расходи, разликата која што е помеѓу планирани и реализирани е поради тоа што постапките сеуште траеле во врска со одобрените средства од Унгарскиот кредит. Градоначалникот напомена дека они веќе имале испланирано во буџетот со 20% аванс дека ќе бидат исплатени, меѓутоа тендерските постапки не стигна да се исплатат тие средства во 2024 година, а веќе се во тек на реализација во 2025 година. Во однос на Градинката Срничка и доградбата на Блаже Конески, Градоначалникот напомена деека се доцнело со почетокот, имале пречки со Градот Скопје и од прилика 6 месеци не добиле ослободување од надомест на плаќање комуналии и поради тоа реализацијата е таква.

**Советникот Дејан Ристовски** се јави за збор и обрна внимание на расходната страна на Буџетот од Кварталниот извештај, поготово за Програмата Ј0 одржување на урбана опрема каде има потрошено инос од 31 милион денари. Советникот напомена дека во Аеродром има многу скапани канти, расипани чешмички за вода и сл. Советникот праша каде и зошто се потрошени овие пари. Исто така Советникот за Програма Ј7 одржување и користење на паркови и зеленило, Општината имала потрошено износ околу 44 милиони денари, а тревата и дрвјата цело лето биле суви.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **– Предлог-одлука за одобрување на дополнителни финансиски средстсва на основни училишта и детски градинки на територијата на Општина Аеродром**

**ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**7-ма точка -** **Предлог-одлука за измена и дополна на Буџетски календар на Општина Аеродром за подготовка на буџетот на општината за 2025 година.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека точката е усвоена.

**8-ма точка - Предлог-одлука за измена и дополна на Одлуката за извршување на Буџетот на Општина Аеродром за 2025 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**9-та точка - Предлог-одлука за измена на Одлуката за избор на претседатели и членови на комисии на Советот на Општина Аеродром**

**Претседателот на Совет даде пауза од 10 минути со цел да се состане Комисијата за мандатни прашања**

**Претставники од надлежната Комисија образложи дека** на Комисијата за мандатни прашања имале Предлог-одлука за избор на Претседател на Комисија за мандатни прашања и на местото на досегашниот Претседател Милка Тримчевска изгласале да биде Советникот Васе Канзуров, додека за Претседател на Комисијата за признанија и награди да биде Советникот Сузана Павловска. За член на Комисиите за образование и култура, еднакви можности на жените и мажите, мандатни прашања и Комисија за признанија и награди, на местото на досегашниот член Милка Тримчевска да биде Советникот Мими Трајковска.

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека точката е усвоена.

**10-та точка - Предлог-одлука за утврдување на начинот и потребната документација за изградба на градби со кои се овозможува и олеснува движењето на лицата со инвалидност до и во објектите со намена А2 - станбени згради за колективно домување.**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка - Предлог-одлука за техничка корекција на фискалната табела и билансот на приходи на буџетот на општина Аеродром за 2025 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**12-та точка- Советнички прашања**

**Советникот Милутин Ристески** постави прашање кое се работи за случувањата во основните училишта на територија на Општина Аеродром и во повеќе основни училишта низ цела држава. Се работи за дојавата за поставените бомби во основните училишта и се пставува прашањето дали протоколите на МВР се исти или има некои измени во нив.

-Се работи за трошоци кои што училиштата ги имаат направено за комунални услуги. Зошто и како настануваат овие долгови имајќи во предвид дека секоја година гласаме како Совет дополнување на овие средства. Како е настанат долгот и дали ќе се превземат чекори за некаква одговорност.

-Прашање кое што е поврзано со сообрќајот и со сообраќајната инфраструктура, како и со ветувањата на ВМРО-ДПМНЕ дека Општината ќе изгради 3000 нови паркинг места, дека ќе изгради велосипедска патека на секоја улица која што е во надежност на Општината. Колку паркиралишта, на кои локации се изградени во текот на овие 4 години, колку паркинг места има секое паркиралиште посебно и колку од овие паркинг места се за лица со посебни потреби. Колку метри и на кои локации велосипедски патеки се изградени во овие 4 години.

Градоначалникот Дејан Митески одговори - Во однос на првото прашање што се однесува за лажните дојави за бомби во училиштата, протоколите се непроменети, во сите училишта се извршени проверки и наставата се нормализираше и така ќе биде во наредниот период доколку се случат такви дојави за бомби. Од тоа што јас имам информација како Градоначалник, искомуницирав со Министерот за внатрешни работи, Министерот за образование и Министерот за дигитализација и веќе се формира работна група да спречат вакви злоупотреби преку електронски пат, со тоа што ќе се филтрира пристапот на мејловите.

Во врска со второто прашање точно е дека постојат долгови за комунали, не со цели износи и не се во сите училишта и тој проблем настанува во 2023 година кога Општина Аеродром од тогашната Власт дали беше казнета или од некоја причина и беа намалени дотациите кои што ги добиваше за Основно образование и она што беше како дотација одобрено беше само износот за плати. Како Општина последните 2 години сами го плаѓаме К15 во училиштата, постојано издвојуваме дополнителнии средтсва за покривање на овие трошоци, а веќе се работи и за измена на методологијата каде што повторно ќе се вратат оние средства кои што ги добивавме како Општина.

Советникот Дејан Ристовски постави прашање-Минатата седница поставив прашање во врска со видеото од 51-та седница кое што не беше прикачено и добив одговор дека последната седница на Советот на Општина Аеродром за целото нејзино времетраење непречено се емитуваше во живо на фејсбук страницата на Општината, како и на Општинскиот јутуб-канал. Оттаму граѓаните можеа да ја следат онлајн преку лајф стриминг на двете социјални мрежи, сепак поради ресетирање на стрим-клучот на јутуб-каналот на Општината Аеродром снимката не била зачувана, туку само се емитувала во живо. Инаку ресетирање на стрим-клучовите се случуваат повремено од страна на самата јутуб-платформа.

Оттука ми произлегуваат две прашања, како тоа стрим-клучот знае кога се носи буџет со сумнителни ставки и баш тогаш да падне и како овие битни седници ќе ги види некој што не е во можност да ги види во живо.

Советникот Дарко Масларковски постави прашања-Дали паркингот што е кај железничка, платениот паркинг каде што е излезот за лево за East Gate има едносмерен режим за 20 метри, дали тој паркинг е под Општина Аеродром или во Центар. Дали можеме да побараме ново сообраќајно решение, односно во правец кон Аеродром да е двосмерна во тие 20 метри.

-До каде е процесот со месната заедница во Мичурин, дали имаме право да поставиме настрешница во дворот ,конкретно за пензионерите во Мичурин

-Прашање до инспекторската служба, зошто не ми одговара на претходно поставените прашања, зошто не се постапува по добиените решенија за трговскиот центар Бисер и дислокација на узурпираните површини.

-За бродот кој што го викаме во Ново Лисиче руинирано е од некои несовесни деца, искршен е долниот дел од лизгалката .Дали знае секторот и дали може да превземе брза интервенција. Дали Општината има некаква идеја да преевземе мерки за едукација и да излезе на терен и заедно со жителите, поготово со младите да направи кампања за чување на Општинските добра, меѓу кои се и игралиштата.

Советничката Вангелина Мојаноска постави прашање поврзано со Иницијативата што ја донесовме во препораката што ја испративме до Советите на училиштата во однос на оставањето и земањето на телефоните после наставата. Бидејќи Општината и Градоначалникот имаат поделено таблети на учениците од 4то, 5то и 6то одделение и тие таблети имаат иста функција како и телефоните, прашувам какво е мислењето и ставот на Градоначалникот и Општината околу ова прашање. Дали е разговарано со Директорите на Училиштата и каква препорака е дадена до училиштата, како да се однесуваат со таблетите кои што Општината ги има поделено.

Градоначалникот одговори-Го разговаравме со Директорите ова прашање, таблетите ќе се употребуваат само за оние работи кои што ќе се неопходни за одвивање на наставата. Таблетите немаат целосно исти функции, односно немаат пристап до интернет без сим картичка, како не би се злоупотребувале истите за активности надвор од училиштето. Веќе е разговарано и ќе има соодветно решение.

Советникот Љупчо Недески постави прашање-Направив анализа на неколку објави на страната на Општина Аеродром каде што во 2015 година Општина Аеродром била прогласена за една од најтранспарентните Општини за пристап на податоци од јавен интерес од јавен карактер на нашата веб страна. За нецели 10 години успеавме да останеме Општина со 0 трансппарентност, со оглед на фактот дека сеуште немам добиено извештаи за работењето на кошаркарскиот клуб МЗТ Скопје јас не гледам дека има некаква транспарентност во работењето. Барам да ми се достават извештаите за 2022, 2023 и 2024 година.

-Дали е направена ревизија на спортското игралиште помеѓу Лукоил бензиската и поранешна Стела, јули месец 2022 година поранешниот Градоначалник на социјалните мрежи објави дека срцето на Аеродром добило реконструирано игралиште за да можат сите да го користат. Тоа игралиште никогаш не беше во функција за користење, бидејќи беше сменета подлогата и останати беа старите кошеви и никогаш не било користено за неговата намена. Молба да се изврши ревизија и да ми се даде одговвор дали е извршена ревизија на тоа детско игралиште.

Дневниот ред беше исцрпен.

Со тоа заврши 53-та седница на Советот на Општина Аеродром.

Претседател на Совет

 на Општина Аеродром

 Љупчо Ацковски